คาดหุ้นสัปดาห์หน้าเผชิญแรงขายทำกำไร
ศูนย์กสิกรไทย คาด แนวโน้มหุ้นไทยสัปดาห์หน้า เผชิญแรงขายทำกำไร จับตาเลือกตั้ง ประธานาธิบดีสหรัฐ
3 พ.ย. 2555

ศูนย์กสิกรไทย คาด แนวโน้มหุ้นไทยสัปดาห์หน้า เผชิญแรงขายทำกำไร จับตาเลือกตั้ง ประธานาธิบดีสหรัฐ
บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด คาดแนวโน้มสัปดาห์ระหว่างวันที่ 5-9 พ.ย. 2555 ว่า การเคลื่อนไหวตลาดหุ้นไทย  ดัชนีอาจเผชิญกับแรงขายทำกำไร โดยต้องติดตามการเลือกตั้งประธานาธิบดีสหรัฐฯ ในวันที่ 6 พ.ย. 2555 และการผลัดเปลี่ยนผู้นำจีน สำหรับเครื่องชี้เศรษฐกิจสหรัฐฯ ที่สำคัญ ได้แก่ ดัชนี ISM ภาคบริการ ข้อมูลการค้าระหว่างประเทศ และความเชื่อมั่นผู้บริโภค (เบื้องต้นของเดือน พ.ย.) ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,270 และ 1,263 จุด ขณะที่แนวต้านคาดว่าจะอยู่ที่ 1,314 และ 1,328 จุด ตามลำดับ.